Ministru kabineta noteikumu projekta **„Grozījumi Ministru kabineta 2015. gada 7. aprīļa noteikumos Nr. 171** „**Noteikumi par valsts un Eiropas Savienības atbalsta piešķiršanu, administrēšanu un uzraudzību vides, klimata un lauku ainavas uzlabošanai 2014.–2020. gada plānošanas periodā””** sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots, pamatojoties uz Lauksaimniecības un lauku attīstības likuma 5.panta ceturto un septīto daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban valsts un Eiropas Savienības atbalsta piešķiršanas kārtību lauku attīstībai – vides, klimata un lauku ainavas uzlabošanas pasākumiem – nosaka Ministru kabineta 2015. gada 7. aprīļa noteikumi Nr. 171 „**Noteikumi par valsts un Eiropas Savienības atbalsta piešķiršanu, administrēšanu un uzraudzību vides, klimata un lauku ainavas uzlabošanai 2014.–2020. gada plānošanas periodā**” (turpmāk – noteikumi Nr.171). Noteikumu projektā „Grozījumi Ministru kabineta 2015. gada 7. aprīļa noteikumos Nr. 171 „**Noteikumi par valsts un Eiropas Savienības atbalsta piešķiršanu, administrēšanu un uzraudzību vides, klimata un lauku ainavas uzlabošanai 2014.–2020.gada plānošanas periodā**”” (turpmāk – noteikumu projekts) paredzēts, novērts vairākas normatīvā akta tehniskās neprecizitātes, kuras tika konstatētas pērn, kad administrējošās iestādes īstenoja 2016.gada platību maksājumu iesniegumu administrēšanu apmeklējot saimniecības uz vietas, kā arī kamerāli. Konstatējumi neprecizitātēs steidzami jānovērš, jo š.g. aprīlī un maijā tiks uzsākta jauno 2017.gada platībmaksājumu pieteikumu pieņemšana no visiem atbalsta pretendentiem, **līdz ar to, jāprecizē šādi noteikumu Nr.171 punkti un apakšpunkti:*** jāpapildina noteikumi ar jaunu apakšpunktu 1.11., norādot tajā atsauci uz regulu Nr. 669/2016 un tās nosaukumu;
* jāveic vairāku noteikumu punktu pašreizējās redakcijas tehniski labojumi, tos salāgojot ar saistītajiem normatīvajiem aktiem par tiešo maksājumu piešķiršanas kārtību lauksaimniekiem: 6.1., 7., 14.2 un 14.3, kā arī atsevišķu normu piemērošanas precizēšana: 17., 18., 21., 24., 77., 86., 87.;
* atbilstoši jāievieš precizējumi, kas izriet no Eiropas Komisijā apstiprinātajiem Lauku attīstības programmas 2014-2020. gadam atbalsta nosacījumiem: 12., 16.1, 16.2, 27.2.1., 27.1, 28.1., 29., 30.3., 31.3., 32.2., 35., 37.3, 37.44., 40., 43., 44.1, 48., 49.1., 49.2., 49.5., 49.1, 50., 51., 53.3., 53.1, 54., 58., 59., 61.2.3., 61.3., 62., 71., 74.1, 75.1, 76.1, 77.

Noteikumos Nr.171 tiek svītrots 46.punkts, jo prasības, kas attiecināmas uz atbalsta pretendentu, kuram ir augkopības saimniecība un, kas saimniekojot izmantojot bioloģiskās lauksaimniecības praksi un metodes, turpmāk tiek iekļautas normatīvajos aktos par bioloģiskās lauksaimniecības uzraudzības un kontroles kārtību. Vienlaicīgi šāds lauksaimnieks savā saimniekošanas praksē var izmantot Latvijā audzējamu kultūraugu audzēšanas vadlīnijas, kas izdotas saskaņā ar Augu aizsardzības likumu, ciktāl tās nav pretrunā ar bioloģiskās ražošanas metodēm, kas noteiktas saskaņā ar regulu Nr. [834/2007](http://eur-lex.europa.eu/eli/reg/2007/834/oj/?locale=LV) un šo normatīvajiem aktiem par bioloģiskās lauksaimniecības uzraudzības un kontroles kārtību. Tāpat, tiek precizēta arī noteikumu 61.5.appakšpunkta redakcija, jo, attiecībā uz likumpārkāpumiem, kas kvalificējami kā noziedzīgi nodarījumi, Lauku atbalsta dienestam no Sodu reģistra ir sniedzamas ziņas tikai par naudas soda nomaksu, bet ne par videi un mežam nodarīto zaudējumu atlīdzināšanas faktu. Sadarbība ar Iekšlietu ministrijas Informācijas centru ir plānota, Lauku atbalsta dienestam nodrošinot piekļuvi attiecīgajiem Sodu reģistra datiem tiešsaistes režīmā pēc starpresoru vienošanās noslēgšanas Iekšlietu ministrijas Informācijas centra un Lauku atbalsta dienesta starpā. Attiecībā uz likumpārkāpumiem, kas klasificējami kā noziedzīgi nodarījumi, Lauku atbalsta dienestam informācija no Sodu reģistra būs pieejama “jā/nē” režīmā (vispārīgs apstiprinājums/noliegums par datu esamību Sodu reģistrā par personas sodāmību, nekonkretizējot nodarījumu, Krimināllikuma pantu), un pēc sākotnējās informācijas saņemšanas no Sodu reģistra tam būs iespējams precizēt ziņas, veicot rakstveida pieprasījumu Iekšlietu ministrijas Informācijas centram.Tā kā 2016. gadā ir stājusies spēkā **Komisijas 2016. gada 28. aprīļa Īstenošanas regula (ES) Nr.**[**669/201**](http://eur-lex.europa.eu/eli/reg/2011/679?locale=LV)**6 ar ko Īstenošanas Regulu (ES) Nr. 808/2014 groza attiecībā uz lauku attīstības programmu grozīšanu un saturu, šo programmu publicitāti un konversijas likmēm pārrēķināšanai nosacītajās mājlopu vienībās** (turpmāk - regula Nr. 669/2016[)](http://eur-lex.europa.eu/eli/reg/2013/1305?locale=LV) un tās nosacījumi ir labvēlīgāki atbalsta pretendentam, tiek precizēta noteikumu Nr.171 3.pielikuma redakcija, paredzot atbalsta pretendentiem kārtējā gadā iespējamā atbalsta aprēķinam pielietot grupētus koeficientus.Atbilstoši noteikumu Nr.171 19.punktam ir izvērtēts iepriekšējā gadā aizsākto saistību apmērs un tā ietekme uz atbalstam pieejamo finansējumu, tāpēc noteikumi Nr.171 tiek papildināti ar 95.1 un 95.2 punktu, nosakot, ka 2016. gadā atbalsta pretendents var uzņemties jaunas daudzgadu saistības, kā arī paplašināt vai pagarināt esošās daudzgadu saistības pasākumos „Agrovide un klimats", bet šīs darbības ir ierobežotas un diferencētas pasākumā „Bioloģiskā lauksaimniecība”.Atbilstoši plānotajiem grozījumiem noteikumu Nr.171 pamattekstā ir jāprecizē arī šādi to pielikumi:* 2. pielikuma redakcija, papildinot to ar kolonnu, kas identificē zālāja veidu pēc to ražības, kā arī precizējot atsevišķus biotopa kodus, atbilstoši to optimālajām apsaimniekošanas vadlīnijām;
* 3. pielikuma redakcija, atbilstoši regulas Nr. 669/2016 1. panta 2. punktā un II pielikumā noteiktajām prasībām, kopumā piemērojot pretendentam labvēlīgāku normu attiecībā uz vairāku sugu dzīvnieku pārrēķiniem nosacītajās liellopu vienībās;
* 5. pielikuma redakcija, kas tiek izteikta jaunā redakcijā, no kuras dzēstas prasības, kas attiecināmas uz atbalsta pretendentu, kas saimniekojot izmanto bioloģiskās lauksaimniecības praksi un metodes, jo tās turpmāk tiek iekļautas normatīvajos aktos par bioloģiskās lauksaimniecības uzraudzības un kontroles kārtību. Papildus noteikumu projekts ir papildināts ar diviem punktiem: 51. un 54., kuri nosaka, ka šis 5.pielikums tiks svītrots ar 2018.gada 1.janvāri, jo pēc šī datuma prasības, kas attiecināmas uz atbalsta pretendentu, kas saimniekojot izmanto videi draudzīgas metodes dārzkopībā tiks iekļautas normatīvajos aktos par lauksaimniecības produktu integrētās audzēšanas, uzglabāšanas un marķēšanas prasību un kontroles kārtību. Lai nodrošinātu atbalstu īstenošanas nepārtrauktību šajā starpposmā, noteikumu projekts papildināts arī ar citiem diviem punktiem, - 15. un 16., kuri arī stāsies spēkā ar 2018.gada 1.janvāri.
* 6. pielikuma redakcija, administratīvā sloga mazināšanas nolūkā, ievaddaļā papildinot ar ierakstu, kas sertificējošajai iestādei ļauj sniegt vienu vienotu slēdzienu par atbalsta pretendenta saimniecības stāvokli, ja nepilnības nav konstatētas, un tikai pēc konstatētas nepilnības norādot papildu informācija, kas prasīta attiecīgajā tabulā. Pēc līdzīga principa precizēta arī 1.un 2.tabulas redakcija.
* 8.pielikuma redakcija, pārskatīta pilnībā, to precizējot, atbilstoši katram aktivitātes veidam un konstatētajai neatbilstībai.
 |
| 3. | Projekta izstrādē iesaistītās institūcijas | Zemkopības ministrija, Lauku atbalsta dienests, Valsts meža dienests, Lauksaimniecības datu centrs, Valsts augu aizsardzības dienests, Dabas aizsardzības pārvalde un Vides aizsardzības un reģionālas attīstības ministrijas |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. Aptuveni 8000 „Agrovide un klimats” atbalsta saņemšanas pretendentu.
2. Aptuveni 4500 „Bioloģiskā lauksaimniecība” atbalsta saņemšanas pretendentu.
3. Aptuveni 4000 „Natura 2000 un Ūdens pamatdirektīvas maksājum” atbalsta saņemšanas pretendentu.
4. Aptuveni 45 000 „Maksājumi apgabaliem, kuros ir dabas vai citi specifiski ierobežojumi” atbalsta saņemšanas pretendentu.
 |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta pieņemšana dos iespēju lauku attīstības platībatkarīgo maksājumu piešķirt pretendentiem, kas atbildīs atbalsta saņemšanas nosacījumiem, un tas neradīs administratīvā sloga palielināšanos lauku attīstības platībatkarīgo maksājumu pretendentiem, jo pamatos tiek saglabāta iepriekšējā plānošanas perioda atbalsta administrēšanas pieeja. |
| 3. | Administratīvo izmaksu monetārs novērtējums. | Lai pieteiktos uz kādu no iepriekšminētajiem lauku attīstības platībatkarīgajiem atbalstiem, nepieciešams aizpildīt Vienoto iesniegumu saskaņā ar normatīvajiem aktiem par tiešo maksājumu piešķiršanas kārtību lauksaimniekiem. Šis iesniegums ir Ministru kabineta 2015.gada 10.marta noteikumu Nr.126 ”Tiešo maksājumu piešķiršanas kārtība lauksaimniekiem” (turpmāk – noteikumi Nr.126) 1.pielikums, un tā aizpildīšanas administratīvo izmaksu monetārs novērtējums ir ietverts noteikumu Nr.126 anotācijā, kas ir par pamatu arī šī noteikumu projekta atbalsta pasākumiem. **Ievērojot minēto, šajā noteikumu projektā administratīvo izmaksu monetārais novērtējums nav iekļaujams.**  |
| 4. | Cita informācija | Nav |

**Anotācijas III, un IV - projekts šo jomu neskar.**

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Noteikumu projekts ir sagatavots, pamatojoties uz šādu regulu:1) Komisijas 2016. gada 28. aprīļa Īstenošanas regula (ES) Nr. [669/201](http://eur-lex.europa.eu/eli/reg/2011/679?locale=LV)6 ar ko Īstenošanas Regulu (ES) Nr. 808/2014 groza attiecībā uz lauku attīstības programmu grozīšanu un saturu, šo programmu publicitāti un konversijas likmēm pārrēķināšanai nosacītajās mājlopu vienībās;2) Komisijas 2014. gada 17. jūlija Īstenošanas regulu (ES) Nr. 808/2014, ar kuru paredz noteikumus, kā piemērot Eiropas Parlamenta un Padomes Regulu (ES) Nr. 1305/2013 par atbalstu lauku attīstībai no Eiropas Lauksaimniecības fonda lauku attīstībai (ELFLA);3) Eiropas Parlamenta un Padomes 2013. gada 17. decembra Regulas (ES) Nr. 1306/2013 par kopējās lauksaimniecības politikas finansēšanu, pārvaldību un uzraudzību un Padomes Regulu (EEK) Nr. 352/78, (EK) Nr. 165/94, (EK) Nr. 2799/98, (EK) Nr. 814/2000, (EK) Nr. 1290/2005 un (EK) Nr. 485/2008 atcelšanu;4) Padomes 2013. gada 17. decembra Regulas (ES) Nr. 1305/2013 par atbalstu lauku attīstībai no Eiropas Lauksaimniecības fonda lauku attīstībai (ELFLA) un ar ko atceļ Padomes Regulu (EK) Nr. 1698/2005;5) Padomes 2007. gada 28. jūnija Regulu (EK) Nr. 834/2007 par bioloģisko ražošanu un bioloģisko produktu marķēšanu un par Regulas (EEK) Nr. 2092/91 atcelšanu;6) Komisijas 2014. gada 11. marta Deleģētās regulas (ES) Nr. 640/2014, ar ko papildina Eiropas Parlamenta un Padomes Regulu (ES) Nr. 1306/2013 attiecībā uz integrēto administrācijas un kontroles sistēmu, maksājumu atteikšanas vai atsaukšanas nosacījumiem un administratīvajiem sodiem, kas piemērojami tiešo maksājumu, lauku attīstības atbalsta un savstarpējās atbilstības kontekstā. |
| 2. | Citas starptautiskās saistības | Nav |
| 3. | Cita informācija | Nav |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | 1) Komisijas 2016. gada 28. aprīļa Īstenošanas regulai (ES) Nr. [669/201](http://eur-lex.europa.eu/eli/reg/2011/679?locale=LV)6, ar ko Īstenošanas Regulu (ES) Nr. 808/2014 groza attiecībā uz lauku attīstības programmu grozīšanu un saturu, šo programmu publicitāti un konversijas likmēm pārrēķināšanai nosacītajās mājlopu vienībās (turpmāk – regula Nr. [669/201](http://eur-lex.europa.eu/eli/reg/2011/679?locale=LV)6);2) Komisijas 2014. gada 17. jūlija Īstenošanas regulu (ES) Nr. 808/2014, ar kuru paredz noteikumus, kā piemērot Eiropas Parlamenta un Padomes Regulu (ES) Nr. 1305/2013 par atbalstu lauku attīstībai no Eiropas Lauksaimniecības fonda lauku attīstībai (ELFLA) (turpmāk – regula Nr. [808/201](http://eur-lex.europa.eu/eli/reg/2011/679?locale=LV)4);3) Eiropas Parlamenta un Padomes 2013. gada 17. decembra Regulas (ES) Nr. 1306/2013 par kopējās lauksaimniecības politikas finansēšanu, pārvaldību un uzraudzību un Padomes Regulu (EEK) Nr. 352/78, (EK) Nr. 165/94, (EK) Nr. 2799/98, (EK) Nr. 814/2000, (EK) Nr. 1290/2005 un (EK) Nr. 485/2008 atcelšanu (turpmāk – Regula Nr. 1306/2013);4) Padomes 2013. gada 17. decembra Regulas (ES) Nr. 1305/2013 par atbalstu lauku attīstībai no Eiropas Lauksaimniecības fonda lauku attīstībai (ELFLA) un ar ko atceļ Padomes Regulu (EK) Nr. 1698/2005 (turpmāk – Regula Nr. 1305/2013);5) Padomes 2007. gada 28. jūnija Regulu (EK) Nr. 834/2007 par bioloģisko ražošanu un bioloģisko produktu marķēšanu un par Regulas (EEK) Nr. 2092/91 atcelšanu (turpmāk - Regula Nr. 834/2007);6) Komisijas 2014. gada 11. marta Deleģētās regulas (ES) Nr. 640/2014, ar ko papildina Eiropas Parlamenta un Padomes Regulu (ES) Nr. 1306/2013 attiecībā uz integrēto administrācijas un kontroles sistēmu, maksājumu atteikšanas vai atsaukšanas nosacījumiem un administratīvajiem sodiem, kas piemērojami tiešo maksājumu, lauku attīstības atbalsta un savstarpējās atbilstības kontekstā, (turpmāk – Regula Nr. 640/2014). |
| A | B | C | D |
| Regulas Nr.699/2016 1.panta 2.punkts un II pielikums | Noteikumu projekta 1.49. punkts  | Ieviests pilnībā | Neparedz stingrākas prasības kā ES tiesību normas. |
| Regulas Nr. 808/2014 9.panta 1. un 2. punkts un II pielikums | Noteikumu projekta 1.49. punkts | Ieviests pilnībā | Neparedz stingrākas prasības kā ES tiesību normas. |
| Regula Nr. 1306/2013 2. panta 2. punkts | Noteikumu projekta 1.3. punkts | Ieviests pilnībā | Neparedz stingrākas prasības kā ES tiesību normas. |
| Regula Nr. 1305/2013 47. panta 1. punkts | Noteikumu projekta. 1.4.punkts | Ieviests pilnībā | Neparedz stingrākas prasības kā ES tiesību normas. |
| Regula Nr. 1305/2013 47. panta 2. punkts | Noteikumu projekta 1.5. punkts | Ieviests pilnībā | Neparedz stingrākas prasības kā ES tiesību normas. |
| Regulas Nr. 834/2007 28.pants  | Noteikumu projekta 1.21. punkts  | Ieviests pilnībā | Neparedz stingrākas prasības kā ES tiesību normas. |
| Nr. 1305/2013 28. panta 2. punktu | Noteikumu projekta 1.13. punkts | Ieviests pilnībā | Neparedz stingrākas prasības kā ES tiesību normas. |
| Regulas Nr. 834/2007 3. panta “b” un “c” apakšpunkts | Noteikumu projekta 1.52. un 1.53. punkts | Ieviests pilnībā | Neparedz stingrākas prasības kā ES tiesību normas. |
| Regula Nr. 640/2014 31. un 13.pants  | Noteikumu projekta 1.53. punkts | Ieviests pilnībā | Neparedz stingrākas prasības kā ES tiesību normas. |
|  Regulas Nr. [834/2007](http://eur-lex.europa.eu/eli/reg/2007/834/oj/?locale=LV) 28.pants | Noteikumu projekta 1.28.punkts | Ieviests pilnībā | Neparedz stingrākas prasības kā ES tiesību normas. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Regulas Nr. 808/2014 9. panta 1. un 2.punktās un II pielikumā, kā arī regulas Nr.699/2016 1.panta 2.punktā un II pielikumā ir ietverta iespēja dalībvalstīm noteikt savu izvēli par to, vai piemēro šo regulu II pielikumos noteiktās konversijas likmes dažādu kategoriju dzīvnieku skaita konvertēšanai nosacītajās mājlopu vienībās. Tāpat, regulas Nr.699/2016 1.panta 2.punktā un II pielikumā ir dota rīcības brīvība dalībvalstīm papildināt šo pielikumā norādīto informāciju ar citām mājlopu vienību kategorijām, ņemot vērā konkrētos dalībvalsts agroklimatisko apstākļus, audzētos lauksaimniecības dzīvnieku veidus, to dažādās sugas zootehniskās īpatnības, tai skaitā nepieciešamo barības patēriņa dienas devu, kā arī vidējo attiecīgas sugas dzīvnieka pieauguša īpatņa dzīvsvaru, ko pamato ar zinātniskiem datiem.Šī izvēle paredzēta noteikumu projekta 49.punktā, kur redzams, ka dalībvalsts:1. tieši piemērojusi visas regulas Nr. 808/2014 II pielikumā noteiktās konversijas likmes, visiem atbilstoši uzskaitītajiem lauksamniecības dzīvniekiem, sadalījumā pa dažādām kategorijām;
2. papildus, saskaņā ar regulas Nr.699/2016 1. panta 2. punktu un II pielikumā doto rīcības brīvību, ir papildinājusi sarakstu ar vairākām Latvijas apstākļiem nozīmīgām lauksaimniecības dzīvnieku sugām, nesadalot tās sīkākās kategorijās (vecumklasēs), un tām norādot atbilstoši korektas (uz zinātnieksim aprēķiniem pamatotas un pierādāmas) konversijas likmes, to skaita pārrēķināšanai nosacītajās mājlopu vienībās.

Šāda izvēle veikta, jo Latvijā tradicionāli tiek audzēti daudz vairāk lauksaimniecības dzīvnieku sugu, kuru labturības apstākļu nodrošināšanai tiek izmantota zālē, siens, skābsiens vai pakaiši, nekā tas norādīts regulā Nr.808/2014 un regulā 699/2016. Visi šie lauksaimniecības dzīvnieki ir ekonomiski nozīmīgi, kamdēļ noteikumu Nr.171 3.pielikums ir atbilstoši papildināms arī ar citām dzīvnieku sugām un tām atbilstošajām konversijas likmēm, to skaita konvertēšanai nosacītajās mājlopu vienībās. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav |
| Cita informācija | Nav |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Nav |
| A | B | C |
| - | - | - |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projektu tika ievietota tīmekļa vietnē www.zm.gov.lv, kā arī papildus tika lūgts to nevalstisko organizāciju viedoklis, kuru darbības jomas attiecas uz normatīvā akta saturu, nosūtot noteikumu projektu no zemkopības ministrijas oficiālā e-pasta zm@zm.gov.lv.  |
| 2. | Sabiedrības līdzdalība projekta izstrādē | Noteikumu projekta sagatavošanas gaitā ir notikušas diskusijas ar pārstāvjiem no lauksaimniecības nozaru kā arī dažādiem nozaru ekspertiem, zinātniekiem, pētniekiem un konsultantiem. Pēc publicēšanas Zemkopības ministrijas tīmekļa vietnē ikvienam sabiedrības pārstāvim ir iespēja sniegt viedokli, iebildumus un priekšlikumus par sagatavoto noteikumu projektu. |
| 3. | Sabiedrības līdzdalības rezultāti | Zemkopības ministrijas noteikumu projekta izstrādes laikā konsultējās ar Lauku atbalsta dienestu, Valsts meža dienestu, Dabas aizsardzības pārvaldi, Iekšlietu ministrijas Informācijas centrs, biedrība “Vides kvalitāte” sertifikācijas institūcija “Vides kvalitāte”, valsts sabiedrības ar ierobežotu atbildību "Sertifikācijas un testēšanas centrs". |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Lauku atbalsta dienests, Valsts meža dienests, Valsts augu aizsardzības dienests, Lauksaimniecības datu centrs, Dabas aizsardzības pārvalde, Iekšlietu ministrijas Informācijas centrs, biedrība “Vides kvalitāte” sertifikācijas institūcija “Vides kvalitāte”, valsts sabiedrība ar ierobežotu atbildību "Sertifikācijas un testēšanas centrs". |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. Jaunas institūcijas netiks izveidotas, un esošās institūcijas netiks likvidētas vai reorganizētas. Projekta izpilde tiks nodrošināta ar pašreizējiem cilvēkresursiem. |
| 3. | Cita informācija | Nav |

Zemkopības ministrs J.Dūklavs

Zemkopības ministrijas valsts sekretāre D.Lucaua

Bāra 67027398

gunta.bara@zm.gov.lv